section_heading: Izbijanje prosvjeda
paragraph_text: Nova eskalacija prosvjeda se dogodila kada je na Kosovo 26. ožujka došla Štafeta mladosti. Dotada rutinska režimska manifestacija, na kojoj su nosile Titove slike, iskorištena je za masovna okupljanja na kojima su studenti ispočetka tražili da se iz zatvora puste njihovi zatvoreni kolege. Dio radikala je također pokušao oteti štafetu kako bi simbolički izrazio otpor titoističkom režimu. Studentima su se tada počeli masovno pridruživati i radnici i seljaci, a izvikivane su parole "Kosovo republika", "Živio Adem Demaqi" (tada u zatvoru), te "Sloboda, jedinstvo, demokracija" i "Hoćemo ujedinjenje svih albanskih zemalja". Veliki broj građana Kosova pridružio se njihovim zahtjevima. Osim u Prištini, prosvjedi su se proširili i po drugim kosovskim gradovima, a po nekim procenama, na njima je sudjelovalo milijun ljudi.